stanford-oval/wikipedia huggingface dataset:
Natsi-Saksan kulta
Kullan alkuperä

Saksan kulta- ja ulkomaisen valuutan varantojen hiipuminen olisi vaarantanut sotamateriaalin hankinnan, eikä natsien sotilasmahdin kasvattaminen olisi ollut mahdollista ilman jatkuvaa koneiden ja osien hankintaa ulkomailta. Kuitenkin 1930-luvun loppua kohden Saksan ulkomaanvaluutan varannot olivat käyneet kestämättömän heikoiksi; vuonna 1939 Saksa oli käyttänyt kaikki ulkomaisen lainanottokykynsä, ja suurin osa vaihdosta perustui suunnitelmatalouden vaihdantaan.
Saksan pyrkimys omavaraisuuteen ja ulkomaanvaluutan varantojen säästämiseen kätkee kuitenkin taakseen virallisten varantojen kasvun, mikä selittyy varallisuuden ryöstöstä vastikään miehitetyistä Itävallasta, Tšekkoslovakiasta ja natsijohtoisesta Danzigista. Arvellaan, että tuotot näistä kolmesta lähteestä lisäsivät Saksan virallista kultavarantoa 71 miljoonalla dollarilla vuosien 1937 ja 1939 välillä. Tämän kätkemiseksi Reichsbank aliarvosti (devalvoi) virallisia varantojaan (vuonna 1939, 40 miljoonalla dollarilla verrattuna Englannin pankin arvioihin).
Sodan aikana Saksa jatkoi tätä menettelyä entistäkin suuremmassa mittakaavassa. Se otti haltuunsa 550 miljoonan dollarin arvosta ulkomaisten hallitusten kultaa; tähän sisältyy 223 miljoonaa dollaria Belgialta ja 193 miljoonaa dollaria Alankomailta. Sen sijaan lukuun ei sisälly yksityishenkilöiltä ja yrityksiltä ryöstetty omaisuus, joiden johdosta todelliset määrät ovat vielä suuremmat.
Minne kulta päätyi

Se, mihin natsi-Saksan kulta eurooppalaisiin rahalaitoksiin vuonna 1945 kadottuaan on päätynyt ja missä se on nyt, on ollut monien kirjojen ja salaliittoteorioiden aiheena sekä johtanut vuonna 2001 siviilikanteeseen, jossa syytettyinä olivat Vatikaanin pankki, fransiskaanimunkkikunta ym.
Sveitsin keskuspankki (Schweizerische Nationalbank, SNB), sotaa edeltävän Manner-Euroopan suurin kultakaupan keskus, oli natsi-Saksalle luonteva kullan sijoituskohde. Sodan aikana SNB vastaanotti 440 miljoonan dollarin arvosta kultaa, josta ryöstösaaliin osuudeksi arvioidaan 316 miljoonaa dollaria.
Yksi väitetty natsien piilottama kulta-aarre on niin sanottu Suden kyynel, joka on tarinoiden mukaan haudattu maahan huhtikuussa 1945 toisen maailmansodan loppuvaiheessa ja jonka sijainti on piilotettu Gottfried Federleinin sävellyksen nuotteihin. Aarretta on etsitty tuloksetta Mittenwaldista.
Mafiakytkökset

On esitetty salaliittoteorioita SNB:n ja mafian välisistä kytköksistä. On arveltu, että toisen maailmansodan viimeisinä kuukausina mafiapomo Lucky Luciano apureineen olisi onnistunut huijaamaan natseilta yli 300 miljoonan dollarin arvosta kultaa. Näitä väitteitä ei ole voitu näyttää toteen.
Kroatia

Natsien nukkevaltioista Ustašen hallitsema Kroatia ylläpiti keskitysleirejä sekä takavarikoi uhrien omaisuutta etnisissä puhdistuksissa, joiden tavoitteena oli puhdistaa "Suur-Kroatia" serbeistä, romaneista ja juutalaisista. Uhrien omaisuus talletettiin Kroatian valtionkassaan.
Vuonna 1948 Yhdysvaltain armeijan tiedustelupalvelun ns. Bigelowin raportti väittää, että Ustašen kukistumisen aikoihin vuonna 1945 brittiviranomaiset takavarikoivat 150 miljoonaa Sveitsin frangia Sveitsin-Itävallan rajalla, ja että loppurahat oli talletettu eräälle Vatikaanille kuuluvalle sveitsiläiselle pankkitilille. Tiedusteluraportti antaa myös ymmärtää, että yli 200 miljoonaa Sveitsin frangia olisi siirretty Vatikaaniin ja Vatikaanin pankkiin (Istituto per le Opere di Religione, IOR) roomalaiskatolisen papiston sekä fransiskaanimunkkien avustuksella. Vatikaanin pankki on kiistänyt väitteet.
Aiheesta muualla

Text of the Civil Action of January 21, 2000: Factual Allegations, nos. 25 – 38.
Nazi Gold and Art -- from Hitler's Third Reich and World War II in the News (Arkistoitu – Internet Archive)
Swiss gold holdings and transactions during WW2
PBS Frontline: Nazi Gold
Report of the Swiss Bergier Commission
Nsumbun kansallispuisto

| --- | --- |
Sijainti:  Pohjoinen maakunta, Sambia
Pinta-ala:  2 020,0 km2 
| --- | --- |
Tyyppi:  kansallispuisto
muokkaa - muokkaa wikitekstiä - muokkaa Wikidataa
Nsumbun kansallispuisto on aivan Sambian pohjoisosissa Tanganjikajärven etelärannalla sijaitseva kansallispuisto. Kansallispuiston pinta-ala on hieman yli 2000 km2 käsittäen 100 km Tanganjikajärven lähes koskematonta rantaviivaa, jolla on hiekkarantoja, kalliojyrkänteitä sekä kalliopoukamia ja lahdelmia. Varsinaisen kansallispuiston ympärillä on erilaisia riistanhoitoalueita.
Kansallispuiston läpi länsi–itä-suunnassa virtaa Lufubu-joki, jonka vesimäärä vaihtelee. Alueella virtaavat myös pienemmät Nkamba- ja Chisala-joet, mutta niissä on vettä vain ajoittain. Suuri osa kansallispuistosta on kombretumeja kasvavia tiheikköjä, mutta järven rannoilla kasvaa paljon kuristajaviikunoita sekä puumaisia tyräkkejä.
Eläimistä alueella tavataan useimmin isohevosantilooppeja, keihäsantilooppeja, hirviantilooppeja, punalehmäantilooppeja, afrikanpuhveleita ja seeproja sekä toisinaan myös afrikannorsuja, leijonia ja leopardeja. Kirjoantilooppi, pahkasika sekä puku ovat melko tavallisia rannan läheisyydessä. Harmaapuikkija ja suoantilooppi kuuluvat kansallispuiston erikoisuuksiin. Puiston alueella Tanganjikajärvessä on krokotiileja, joten uiminen siellä ei ole suositeltavaa. Osa krokotiileista voi kasvaa kuusimetrisiksi. Öisin kansallispuiston ympäristöön saapuu virtahepoja laiduntamaan.
Alueen linnusto on myös monipuolinen ja sinne saapuu muuttolintuja sekä etelämpää Afrikasta että Itä-Afrikasta. Yksi näyttävimmistä alueella vierailevista linnuista on flamingo. Sen lisäksi järven ranta-alueilla tavataan useita muitakin lintuja, muun muassa saksinokkia, kapustahaikaroita sekä useita erilaisia kattohaikaroita, harmaahaikaroita ja sorsia. Muita järven ympäristössä yleisesti tavattuja lintuja ovat harmaapäälokki, selkälokki, valkosiipitiira, valkoposkitiira, afrikansaksinokka sekä kiljumerikotka. Toisinaan alueella näkyy myös palmukorppikotkia ja kalapöllöjä.
Nitroksi

Nitroksi tarkoittaa typen ja hapen seosta. Esimerkiksi ihmisten ja muiden eläinten hengittämä ilma on pääosin nitroksia. Virkistyssukelluksessa nitroksilla tarkoitetaan typen ja hapen seosta, jossa hapen osuus on 22-40 %. Näin ollen ilma ei virkistyssukelluksessa käytetyn määritelmän mukaan ole nitroksia. Tekniikka- ja ammattisukelluksessa nitroksilla voidaan tarkoittaa myös sellaisia typen ja hapen seoksia, joissa hapen osuus on yli 40 %.
Nitroksiksi kutsutaan myös hapella rikastetuksi ilmaksi, englanniksi Enriched Air Nitrox, josta käytetään lyhennettä EANx, missä x ilmaisee hapen osuutta kaasuseoksessa. Esimerkiksi EAN36-seoksessa on 36 % happea.
Nitroksilla sukeltamisen edut

Ilmalla sukeltamiseen verrattuna nitroksi antaa
pidemmät suoranousuajat tai
lyhyemmät pinta-ajat tai
suuremman turvamarginaalin.
Nitroksissa hapen osuus on suurempi, ja typen osuus vastaavasti pienempi kuin ilmassa. Tästä syystä sukeltajan vereen ja kudoksiin liukenee nitroksilla sukellettaessa vähemmän typpeä kuin ilmalla sukellettaessa. Vereen ja kudoksiin liukeneva typpi on ongelmallista, sillä pintaan noustessa se voi vapautua kuplina verenkiertoon ja aiheuttaa sukeltajantautia.
Typpipitoisuuden vaikutus vereen ja kudoksiin liukenevan typen määrän

Henryn lain mukaan sukeltajan vereen ja kudoksiin liukenevan typen määrä on suoraan verrannollinen typen osapaineeseen keuhkoissa; osapaineen kolminkertaistaminen kolminkertaistaa kudoksiin ja vereen liukenevan typen määrän. Osapaineella tarkoitetaan sitä osaa kaasuseoksen kokonaispaineesta, jonka tietty osakaasu tuottaa. 
Boylen, Daltonin ja Avogadron laeista seuraa, että typen osapaine keuhkoissa on
p_{typpi}=x_{typpi}\cdot p_{kok}
missä ptyppi on typen osapaine, xtyppi on typen osuus hengityskaasussa ja pkok on kokonaispaine. Tästä seuraa, että typen osuutta laskemalla voidaan pienentää typen osapainetta keuhkoissa ja siten tietyssä syvyydessä vereen ja kudoksiin liukenevan typen määrää.
Nitroksin käyttöön liittyvä happimyrkytysriski

Ilmassa on noin 21 prosenttia happea, jolloin merenpinnan tasolla ilman sisältämän hapen osapaine on noin 0,21 bar. Ihmisen elimistö sietää kuitenkin jossain määrin tästä osapaineesta poikkeavia arvoja. Hapen osapaineen noustessa yli 0,5 barin ilmenee pitkäaikaisessa käytössä happi­myrkytyksen oireita. Happimyrkytys on mahdollinen sen osapaineen ylittäessä rasituksessa 1,4 ja levossa ollessa 1,6.
Happimyrkytys on melkein jokaisessa tapauksessa elimistölle vaarallinen ja voi pahimmillaan aiheuttaa jopa tajunnan menetyksen. Englanninkielistä CONVENTID sanaa voi käyttää muistisääntönä yleisimmistä happimyrkytyksen oireista:
CON = convulsions = kouristuksia
V = visual disturbances = näköhäiriöt
E = ear ringing = korvien soiminen
N = nausea = pahoinvointi
T = twitching or muscles spasms, especially in the face = lihasten (erityisesti naaman) nykiminen
I = irritability, restlessness, euphoria or anxiety = rauhattomuus
D = dizzyness = huimaus
Meren pinnan tasolla normaali hapen osapaine on 0,21 (hapen %-osuus käytettävästä kaasusta x vallitseva paine => 0,21 x 1 bar = 0,21). Esimerkiksi 40 metrissä vallitseva paine on 5 baria, jolloin hapen osapaine on vastaavasti 5 x 0,21 => 1,05. Tämän kaavan mukaan teoreettinen maksimisyvyys ilmasukellukselle on 1,4 / 0,21 => 6,6 baria eli noin 56 metriä, kun taas EAN36-seoksella sukellettaessa teoreettinen maksimisyvyys sukellukselle on 1,4 / 0,36 => 3,9 baria eli noin 29 metriä.
Käytännössä paineilmalla voi riittävällä koulutuksella ja hyvillä varusteilla virkistyssukeltaa turvallisesti noin 40 metrin syvyyteen (PADIn suositusraja) ja yleisimmin virkistyssukelluksissa käytettävällä EAN32-seoksella noin 34 metrin syvyyteen.
NBA:n varaustilaisuus 2012

NBA:n vuoden 2012 varaustilaisuus järjestettiin 28. kesäkuuta 2012 toista kertaa peräkkäin Prudential Centerissä, Newarkissa. Tilaisuudessa NBA-seurat varasivat yliopisto- ja ulkomaalaispelaajia.
Tilaisuuden ykkösvaraus oli Draft Lotteryn voittaneella New Orleans Hornetsilla, jonka seura käytti Kentuckyn yliopistossa pelanneeseen Anthony Davisiin.
Aiheesta muualla

Virallinen sivusto (englanniksi)
Draft Express (englanniksi)
NBA:n varaustilaisuudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  |  | 1947 | 1948 | 1949 |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 |  |  |  |  |  |  |  |
New Yorkin lainsäädäntöelin

| New Yorkin lainsäädäntöelin |
| --- | --- |
 
Tyyppi
Tyyppi:  kaksikamarinen
Johto
Senaatin puheenjohtaja:  Kathy Hochul
Edustajainhuoneen puhemies:  Carl Heastie
Edustajia:  213 63 senaattoria 150 edustajainhuoneen jäsentä 
Kokouspaikka
 New York State Capitol
New Yorkin lainsäädäntöelin (engl. New York State Legislature) on New Yorkin osavaltion kaksikamarinen kansanedustuslaitos. Se muodostuu edustajainhuoneesta ja senaatista. Edustajainhuoneessa on kaikkiaan 150 edustajaa ja senaatissa 63 senaattoria. Lainsäädäntöelin kokoontuu ympärivuotisesti.
Lainsäädäntöelimen kokoontumispaikka on New York State Capitol, joka sijaitsee pääkaupunki Albanyssa. Yhdysvaltain demokraattisella puolueella on enemmistö sen molemmissa kamareissa.
Neville Brand

Neville Brand elokuvassa Kuollut saapuessaan.
Neville Brand (13. elokuuta 1920 – 16. huhtikuuta 1992) oli yhdysvaltalainen näyttelijä. Hän esiintyi Al Caponena televisiosarjassa The Untouchables (1959–1963).
Brand esiintyi myös elokuvissa, joiden joukossa olivat Kuollut saapuessaan (1950) ja Love Me Tender (1956). Hän oli ehdolla Baftan saajaksi.
Brand syntyi Griswoldissa, Iowassa, ja kuoli 71-vuotiaana keuhkoahtaumatautiin Sacramentossa, Kaliforniassa. Hän oli monilla kunnianosoituksilla palkittu toisen maailmansodan veteraani.
Aiheesta muualla

Neville Brand Internet Movie Databasessa. (englanniksi)
Nouseva maa

| Nouseva maa |
| --- | --- |

Kirjailija:  Kalle Päätalo
Kieli:  suomi
Kustantaja:  Gummerus
Julkaistu:  1985
Sivumäärä:  639
Sarja: Juuret Iijoen törmässä
Edeltävä:  Nuorikkoa näyttämässä
Seuraava:  Ratkaisujen aika
Löydä lisää kirjojaKirjallisuuden teemasivulta
Nouseva maa on Kalle Päätalon Juuret Iijoen törmässä -sarjan viidestoista osa. Teos on ilmestynyt vuonna 1985 Gummeruksen kustantamana.
Kirjan tapahtumat

Kirjan tapahtumat sijoittuvat 1940-luvun puolivälin sodanjälkeiseen Tampereelle ja sen lähiympäristöön. Kalle kulkee rakennustyömailla ja Laina osuuskaupan myyjänä. Edellisen kirjan raskaan Taivalkosken lomamatkan jälkeen Kallen ja Lainan välit ovat sopuisammat kuin koskaan. Kallen sisar Eeti muuttaa vuokraemäntä Alli Kuusisen yläkertaan.
Vaikka Suomessa on pula kaikesta, yrittelijäisyyttä riittää. Paalilangan pätkistä ja oiotuista nauloista tehdään uuden veroisia, haaveillaan niin uusista auton renkaista kuin puvuista ja kahvista. Suomi on nousemassa jaloilleen itsenäisenä ja muuttuvana kansakuntana.
NBA:n varaustilaisuus 2013

NBA:n vuoden 2013 varaustilaisuus järjestettiin 27. kesäkuuta 2013 Barclays Centerissä, Brooklynissä. Tilaisuudessa NBA-seurat varasivat pelaajia joukkueisiinsa. Varaustilaisuuden ensimmäisen varauksen sai Cleveland Cavaliers.
Cavaliers valitsi ensimmäisellä vuorollaan Anthony Bennettin, josta tuli ensimmäinen kanadalainen NBA:n ykkösvaraus. 12:ntena valittiin uusiseelantilainen Steven Adams, jonka isosisko on kuulantyönnön olympiavoittaja Valerie Adams. Erik Murphystä tuli kuudes NBA:han varattu suomalaispelaaja.
Aiheesta muualla

NBA:n viralliset kotisivut (englanniksi)
NBA:n varaustilaisuudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  |  | 1947 | 1948 | 1949 |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 |  |  |  |  |  |  |  |
Anthony Bennettistä tuli ensimmäinen kanadalainen NBA:n ykkösvaraus.
Nousevan auringon ritarikunta

Ritarikunnan suurristi.
Nousevan auringon ritarikunta (jap. 旭日章, Kyokujitsu-shō) on japanilainen kunniaritarikunta, jonka perusti keisari Meiji vuonna 1875. Sitä jaetaan tunnustuksena poikkeuksellisista ansioista niin siviileille kuin sotilashenkilöstölle yleensä vuosittain huhtikuussa. Saajan ei tarvitse olla Japanin kansalainen. Nousevan auringon ritarikunta on korkein tunnustus, jonka kansalaiselle voi antaa.
Kunnianosoitusta jaetaan kahdeksassa luokassa:
suurristi
kultainen ja hopeinen tähti
kultaiset säteet kaulanauhalla
kultaiset säteet rusetilla
kultaiset ja hopeiset säteet
hopeiset säteet
vihreän keisaripuun lehden mitali
valkoisen keisaripuun lehden mitali
Aiheesta muualla

Kuvia tai muita tiedostoja aiheesta Nousevan auringon ritarikunta Wikimedia Commonsissa
Never Back Down

| Never Back Down |
| --- | --- |

Ohjaaja:  Jeff Wadlow
Käsikirjoittaja:  Chris Hauty
Säveltäjä:  Michael Wandmacher
Kuvaaja:  Lukas Ettlin
Pääosat:   Sean Faris  Amber Heard  Cam Gigandet  Djimon Hounsou  Evan Peters 
Valmistustiedot
Valmistusmaa:  Yhdysvallat
Tuotantoyhtiö:   Summit Entertainment (USA)  Momentum Pictures (UK) 
Levittäjä:  Summit Entertainment Netflix
Ensi-ilta:  14. maaliskuuta 2008
Kesto:  114 min
Alkuperäiskieli:  englanti
Budjetti:  20 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
Never Back Down on vuonna 2008 ensi-iltansa saanut yhdysvaltalainen nuortenelokuva, jonka pääosia näyttelevät Sean Faris, Amber Heard, Cam Gigandet ja Djimon Hounsou. Elokuvan on ohjannut Jeff Wadlow. Se kertoo Floridaan muuttaneesta nuoresta, joka päätyy opettelemaan vapaaottelua päihittääkseen hänet silmätikukseen poimineen koulunsa hallitsevan mestarin.
Nabuma Rubberband

| Nabuma Rubberband Little Dragon |
| --- | --- | --- |

Studioalbumin tiedot
 Äänitetty : 2013–2014
 Julkaistu: 9. toukokuuta 2014
 Tuottaja(t): Little Dragon, Robin Hannibal
 Tyylilaji: trip hop, soul, pop
 Kesto: 42.50
 Levy-yhtiö: Because
Listasijoitukset
  Billboard 200: 24.  Britannian albumilista: 22.  Top Dance/Electronic Albums: 2.  UK Independent Albums Chart: 1.
Little Dragonin muut julkaisut
| Ritual Union 2011 | Nabuma Rubberband 2014 | Season High 2017 |
Singlet albumilta Nabuma Rubberband
 ”Klapp Klapp” Julkaistu: 14. helmikuuta 2014  ”Paris” Julkaistu: 10. huhtikuu 2014  ”Let Go” Julkaistu: 22. huhtikuuta 2014
Nabuma Rubberband on ruotsalaisen elektronisen musiikin yhtyeen Little Dragonin neljäs studioalbumi. Albumi julkaistiin Because Music -levy-yhtiöllä 9. toukokuuta 2014. Se sijoittui Billboard 200 -musiikkilistan sijalle 24. ja Billboardin Top Dance/Electronic Albums -musiikkilistan sijalle 2. Euroopassa albumi sijoittui muun muassa Britannian albumilistan sijalle 22. sekä Britannian indiemusiikin albumilistan sijalle 1. Nabuma Rubberband oli ehdolla Best Dance/Electronic Album -palkinnon saajaksi 57. Grammy-palkintogaalassa.
Kappaleet

Kaikki kappaleet säv. ja san. Little Dragon ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Mirror | Little Dragon, David Jude Jolicoeur | 3.25 |  |  |  |  |  |  |
| 2. | Klapp Klapp |  | 3.37 |  |  |  |  |  |  |
| 3. | Pretty Girls |  | 3.43 |  |  |  |  |  |  |
| 4. | Underbart |  | 4.05 |  |  |  |  |  |  |
| 5. | Cat Rider |  | 4.33 |  |  |  |  |  |  |
| 6. | Paris |  | 3.24 |  |  |  |  |  |  |
| 7. | Lurad |  | 0.08 |  |  |  |  |  |  |
| 8. | Nabuma Rubberband |  | 3.15 |  |  |  |  |  |  |
| 9. | Only One |  | 4.06 |  |  |  |  |  |  |
| 10. | Killing Me | Little Dragon, Jolicoeur | 3.44 |  |  |  |  |  |  |
| 11. | Pink Cloud |  | 4.46 |  |  |  |  |  |  |
| 12. | Let Go |  | 4.04 |  |  |  |  |  |  |
| Japanin painoksen bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 13. | Winners | 3.33 |  |  |  |  |  |  |  |
| 14. | Klapp Klapp (Girl Unit Remix)  | 4.27 |  |  |  |  |  |  |  |
| 15. | Paris (The Flexican Remix)  | 4.23 |  |  |  |  |  |  |  |
Arvostelut

AllMusic:
Clash: 8/10
Consequence of Sound: C+
DIY:
musicOMH:
The Observer:
Pitchfork: 6.8/10
Slant Magazine:
Nguyễn Thành Trung

Nguyễn Thành Trung (alk. Đinh Khắc Chung, s. 9. lokakuuta 1947) on vietnamilainen lentäjä ja Vietnamin sodan aikainen kaksoisagentti. Hän pommitti huhtikuussa 1975 Saigonissa Etelä-Vietnamin presidentinpalatsia maan omien ilmavoimien koneella.
Đinh Khắc Chungin isä oli kommunistisen Vietkong-ryhmittymän tukija. Maaliskuun 2. päivänä 1963 Etelä-Vietnamin sotilaat ampuivat isän ja retuuttivat hänen ruumistaan pitkin tietä sekä heittivät sen lopuksi Mekong-jokeen. Chungin äiti vangittiin kahden kuukauden ajaksi. Kesällä 1963 Chung vaihtoi nimekseen Nguyễn Thành Trung. Huolimatta halustaan kostaa Etelä-Vietnamin johtajille hän suoritti koulunsa rauhallisesti loppuun ja siirtyi Saigonin yliopistoon. Vuonna 1969 hän haki vapaaehtoisena Etelä-Vietnamin ilmavoimiin ja hänet otettiin Yhdysvaltoihin oppimaan pommikoneen ohjaamista. Vuonna 1971 hän valmistui pilotiksi ja aloitti pommituslennot Pohjois-Vietnamin joukkojen tukikohtiin. Samalla hän oli kuitenkin jatkuvasti yhteydessä Pohjois-Vietnamin agentteihin.
Huhtikuun 8. päivänä 1975 Trung jättäytyi kolmen koneen ryhmästään ja suuntasi F-5E-hävittäjäpommittajansa Saigonin presidentinpalatsin ylle. Hänen pudottamansa kaksi ensimmäistä pommia osuivat palatsin pihamaalle ja kaksi jälkimmäistä itse palatsiin. Oman koneen ja Yhdysvalloissa koulutetun lentäjän suorittama pommitus aiheutti hämmennystä etelävietnamilaisten ja yhdysvaltalaisten keskuudessa. Trung laskeutui pommituslentonsa jälkeen Saigonin pohjoispuolella sijaitsevalle kiitotielle ja liittyi Vietkongin joukkoihin. Kaksikymmentä päivää myöhemmin hän lensi pommittamassa Etelä-Vietnamin tärkeää lentotukikohtaa. Kaksi päivää tämän jälkeen, 30. huhtikuuta yhdysvaltalaiset pakenivat maasta ja Pohjois-Vietnamin joukot valtasivat Saigonin presidentinpalatsin. Samana päivänä vapautettiin vankilasta Trungin vaimo ja kaksi tytärtä, jotka oli vangittu presidentinpalatsin pommittamisen jälkeen.
Sodan jälkeen Nguyễn Thành Trung on työskennellyt Vietnam Airlines -lentoyhtiön palveluksessa.
Aiheesta muualla

Pilot for Saigon called Red agent NY Times 1975
Naisten 25 metrin urheilupistooli ammunnan maailmancupin finaalissa 2008

Naisten 25 m urheilupistooli ammuttiin 3. marraskuuta. Kilpailun voitti Saksan Munkhbayar Dorjsuren tuloksella 793.1 (590+203.1).
| --- | --- |
Kultaa:  Munkhbayar Dorjsuren Saksa (GER)
Hopeaa:  Stephanie Tirode Ranska (FRA)
Pronssia:  Marija Grozdeva Bulgaria (BUL)
Aikataulu

Ajat paikallista aikaa
| Päivä | Aika | Kierros |
| --- | --- | --- |
| Maanantai, 3. marraskuuta, 2008 | 8:00-10:30 | Peruskilpailun kouluosa |
| Maanantai, 3. marraskuuta, 2008 | 11:00-13:00 | Peruskilpailun kuvio-osa |
| Maanantai, 3. marraskuuta, 2008 | 13:30 | Finaali |
Ennätykset

Ennen olympialaisten alkua voimassa olleet maailmanennätykset:
Perukilpailu:
| 0 | 1 | 2 | 3 | 4 |
| --- | --- | --- | --- | --- |
| Maailmanennätys | 594 |  Diana Jorgova  Tao Luna | Milano, Italia München, Saksa | 31. toukokuuta 1994 22. syyskuuta 2002 |
Finaali:
| 0 | 1 | 2 | 3 | 4 |
| --- | --- | --- | --- | --- |
| Maailmanennätys | 796.7 (591+205.7) |  Marija Grozdeva | Changwon, Etelä-Korea | 11. huhtikuuta 2005 |
Peruskilpailu

| Sijoitus | Urheilija | Maa | 1 | 2 | 3 | Osio | Yhteensä | Muuta |
| --- | --- | --- | --- | --- | --- | --- | --- | --- |
| 1 | Munkhbayar Dorjsuren |  Saksa | 98 | 97 | 99 | 294 | 590 |  |
| 1 | Munkhbayar Dorjsuren |  Saksa | 98 | 99 | 99 | 296 | 590 |  |
| 2 | Stephanie Tirode |  Ranska | 97 | 98 | 99 | 294 | 589 |  |
| 2 | Stephanie Tirode |  Ranska | 98 | 98 | 99 | 295 | 589 |  |
| 3 | Jasna Šekarić |  Serbia | 96 | 99 | 97 | 292 | 584 |  |
| 3 | Jasna Šekarić |  Serbia | 98 | 95 | 99 | 292 | 584 |  |
| 4 | Marija Grozdeva |  Bulgaria | 94 | 97 | 97 | 288 | 581 |  |
| 4 | Marija Grozdeva |  Bulgaria | 99 | 98 | 96 | 293 | 581 |  |
| 5 | Gundegmaa Otryad |  Mongolia | 96 | 92 | 96 | 284 | 578 |  |
| 5 | Gundegmaa Otryad |  Mongolia | 97 | 99 | 98 | 294 | 578 |  |
| 6 | Lalita Yauhleuskaya |  Australia | 95 | 96 | 94 | 285 | 577 |  |
| 6 | Lalita Yauhleuskaya |  Australia | 98 | 97 | 97 | 292 | 577 |  |
| 7 | Sławomira Szpek |  Puola | 97 | 95 | 94 | 286 | 576 |  |
| 7 | Sławomira Szpek |  Puola | 96 | 97 | 97 | 290 | 576 |  |
| 8 | Munkzul Tsogbadrah |  Mongolia | 97 | 94 | 95 | 286 | 574 |  |
| 8 | Munkzul Tsogbadrah |  Mongolia | 94 | 98 | 96 | 288 | 574 |  |
| 9 | Guo Wenjun |  Kiina | 97 | 97 | 97 | 291 | 573 |  |
| 9 | Guo Wenjun |  Kiina | 98 | 98 | 86 | 282 | 573 |  |
| 10 | Tanyaporn Prucksakorn |  Thaimaa | 94 | 94 | 92 | 280 | 560 |  |
| 10 | Tanyaporn Prucksakorn |  Thaimaa | 95 | 95 | 90 | 280 | 560 |  |
| - | Chen Ying |  Kiina | - | - | - | - | - | DNS |
| - | Chen Ying |  Kiina | - | - | - | - | - | DNS |